Turtle Tales: An Insider's Guide by Leonardotrade (Teenage Mutant Ninja Turtles Series #10) by Jim Thomas, Mike Giles, Chris George |, Paperback | Barnes & Noble
Jim Thomas, Mike Giles, Chris GeorgeJim Thomas, Mike Giles, Chris George
Teenage Mutant Ninja Turtles Series, #10 Toe kan Toortsie nie stilbly nie – toortsie.com
Toe kan Toortsie nie stilbly nie
April 12, 2018 April 13, 2018 ~ Toortsie
Ag, dis mos ook nie vreemd nie, of hoe?
Ek is besig om my kruideniersware te betaal, toe ek hoor hoe die een sakpakker vir die ander sê dat sy altyd gesê het sy gaan eendag in ‘n kantoor werk, en hier staan sy nou en sakke pak.
So ‘n gedagte kan ‘n mens baie mismoedig maak, en ek dink almal van ons het soms sulke gedagtes. Sulke gedagtes kan jou hele lewe oorneem en versuur.
Ons kan nie altyd by dit uitkom waaroor ons kleintyd gedroom het nie, om verskillende redes. Dalk was jy nie gekeur om die betrokke kursus te doen nie. Dalk het die finansies ontbreek. Dalk is jou pa of ma oorlede en was jy vroeg gedwing om te begin werk om die pot aan die kook te hou. Dalk het jy besluit om eerder jou kinders self te versorg, in plaas van hulle by die dagsorg af te laai.
Ek vra toe vir haar hoe oud sy is, en sy sê, twintig. Ek vra haar, dat as jy dink sy gaan ‘n honderd jaar oud word, sy besef dat daar nog 80 jaar oor is om dit te bereik wat sy so graag wil doen?
‘n Lig gaan in haar oë op. ‘Ja mevrou, so as ek hard leer, kan ek dit tog nog regkry. ‘
Ja, sê ek. Al doen jy net een vak in ‘n jaar, kan jy dit regkry voor jy 30 is.
Haar ogies blink.
Die man wat in die apteek werk, wil eintlik ‘n sielkundige wees. Finansies ontbreek om sy kursus klaar te maak, en as daar fondse is, doen hy nog ‘n vak. Hou hom dop!
Iemand anders het haar MBA-graad en die grade wat jy vóór dit moet doen, aan ‘n hoogs-erkende universiteit behaal, terwyl sy nog nooit die voorreg gehad het om die binnekant van ‘n universiteit te sien nie.
Baie van my eie drome het ek in my jongdae eenkant geskuif oor kostes, prioriteite, tyd of keuses, maar waar ek ‘n minuut of sent kon afknyp, het ek dit gedoen ter verbetering van myself. En skielik is die vrugte ryp en kan ek nie al die seëninge glo wat op my reën nie.
My vriendin het op ‘n baie laat ouderdom HOD gedoen.
Moenie mismoedig word as jou dinge nie so uitwerk soos jy kleintyd gedroom het nie. Onthou, niks keer jou om aan jouself te verbeter en tog op ‘n minder bekende manier jou droom na te jaag nie.
Die geheim? Waag dit. Gee daardie eerste tree. Eendag kyk jy terug en kan nie glo wat jy tog vermag het nie.
Next ›Haloumi, o, Haloumi!
26 thoughts on “Toe kan Toortsie nie stilbly nie”
April 12, 2018 om 3:28 nm
Jy het ‘n saadjie geplant by daardie meisie.
April 12, 2018 om 4:28 nm
Ek hoop so. ❤️
April 12, 2018 om 3:31 nm
Hierdie is so ñ mooi positiewe skrywe. Jy het vandag defnitief ñ verskil gemaak in iemand se lewe.
April 12, 2018 om 4:29 nm
Ek hoop so. Dit maak hopelik op vir aldie marakkas wat ek ook maar aanvang.
April 12, 2018 om 5:35 nm
April 12, 2018 om 4:14 nm
Die saad is geplant, mag dit groei en vrugdra in daardie meisie se lewe.
My dogter kry vanaand haar onderwysgraad. Sy het deur ‘n egskeiding, ma wees vir twee kinders, twee werke, geldelike nood, ‘n nuwe verhouding, ‘n tweede huwelik bly leer om haar droom te bewaarheid. Ek is so trots op haar.
April 12, 2018 om 4:30 nm
Oeee jy mag regtig trots wees. Sê sommer vir haar van my kant af ook geluk. Dit wys jou net, dit kán gedoen word.
April 12, 2018 om 6:09 nm
Sjoe, dit wil gedoen word – baie geluk!
Ek hoop daar kom iets van 😁
April 12, 2018 om 7:14 nm
Ek bedoel van die kind in die till. Van jou kind se graad sal beslis iets kom.
April 14, 2018 om 9:04 vm
April 12, 2018 om 7:13 nm
Dis wonderlik Kameel. Baie geluk.
Dankie Hester. Haar man sit toe ‘n video op ons gesinsgroepie waar sy op die verhoog loop ens. Daar huil ma, pa, boeties, sussies, en sommer skoonseun ook. Almal besef hoeveel jare se deursettingsvermoë dit haar gekos het om haar droom te bereik.
April 14, 2018 om 9:06 vm
Dit verg geweldig baie om later in jou lewe so iets aannte pak, maar dis heeltemal moontlik
Ek haal my hoed vir haar af.
April 12, 2018 om 5:50 nm
Dit was so mooi ding wat jy gedoen het vandag vir haar. Sjoe, jy het iemand soveel hoop gegee, mal daaroor🌻
April 12, 2018 om 6:11 nm
So skyn jou liggie dan, nes jy altyd belowe.
April 12, 2018 om 7:15 nm
Ja, maar by Toweropstal us die liggie flou en by Pollmanswatsenaam! 😱
April 12, 2018 om 7:20 nm
Nee wat, ek het altyd hoop vir die toekoms.
April 12, 2018 om 7:40 nm
April 13, 2018 om 12:37 vm
Discregtig vandag n positiewe boodsksp wat invloed gaannhê op meer as een se lewe.
April 13, 2018 om 3:46 vm
So baie wonderlike dinge het al met my gebeur juis omdat ek NIE altyd my sin gekry het NIE! My padkaart en Sy padkaart volg nie altyd dieselfde roete nie.
April 13, 2018 om 8:11 vm
Ja! Mens leer soveel ekstras op die ompaaie.
Waar daar ‘n wil is, is daar ‘n weg.
Pragtige positiewe invloed wat jy vandag gehad het